Lav et referat af nedenstående tekst:

Tekst:
Gravlevdalen, hvor Rebildcentret ligger, er det sted i Nordeuropa, hvor der findes flest kilder. Gennem tiden har kilderne sammen med områdets rigdom på kalk haft stor betydning - naturmæssigt og kulturhistorisk, og kildernes historie skal nu fortælles i det kommende nye Danmarks Kildecenter. Realdania støtter byggeriet af centret, der efter planen åbner i 2018. Konkret bygges en 300 m2 stor udstillingsbygning med udsigt over Gravlev Ådal, en overdækket atriumgård og en udendørs landskabsmodel af Lindenborg Å og kildevældene i Gravlev Ådal. Udbygningen af Rebildcentret med Danmarks Kildecenter sker som led i en større strategisk udvikling af museums- og oplevelsesuniverset. Udviklingen omfatter også åbning af Kold Krigs-bunkeren Regan Vest, der er placeret tæt ved Rebildcentret. Bunkeren skulle i tilfælde af atomangreb have fungeret som tilflugtssted for regering og kongehus under Den Kolde Krig. Fra 2020 er det planen, at bunkeren åbnes om formidlingscenter for offentligheden.

Referat:
I tilknytning til Rebildcentret ved foden af Rebild Bakker, skal Danmarks første center for kilder opføres.